
Ne silentu ni! 

Ni ankoraŭ ne silentas, eĉ se ni ne 
aperis de la lastaj ses monatoj. Mi 
devas pardonpeti la leganton, sed kelkaj 
problemoj personaj kaj ankaŭ manko 
da mono en nia asocio malebligis tion. 

Ni ne sukcesis instrui Esperanton en 
proksima urbeto al Mursjo, Y ecla (pro- 
noncu ĝekla), sed tion ni faros en la 
proksimaj monatoj. Pro tio, ke ni 
ricevos monon pro nia instruado (!), 
nia buĝeto permesos al ni aperi pli ofte 
ol dum lajaro2006. 

Antaŭ kelkaj tagoj, la 3-an de 
februaro, miliono kaj duono da hispanoj 
diris, ke ja sufiĉas pri terorismo. 
Espereble, la registaro obeos la voĉon 
de la popolo, kaj ĉesos negocadon kun 
murdistoj, kiu kondukos al nenio sed al 
katastrofo. 

Alia problemo, kiu zorgigas nin, es- 
tas infanoj. Ili iam regos la mondon, 
sed ne dum ili estos infanoj, sed kiam 
ili jam preskeskiĝis. Pro tio, ni devas 
denunci mistrakton kaj ekspluatadon 
seksan. Ni pensigas en ĉi tiu numero 
pri la manieroj helpi fari tion, ke ili 
kresku pace kaj juste. 

Laste mi notigu, ke Sennaciulo daŭre 
makulas siajn paĝojn per la stultaĵoj 
mensogaj kaj sensencaj de Tonjo de 1’ 
Barjo pri ĉi tiu magazino. Mi ne 
rimarkas ilin, ĉar tio estus gravigi ilin 
du senmerite. 

/ leou , « 

Parolas la Prezidanto 

s - 

Estimataj legantoj kaj ankaŭ ge- 
haleanoj! 



Antaŭkelkaj mona- 
toj mi legis artikolon 
en la Hispana lingvo 
, pri la merkato de la 
sekso en infanoj . Mi 
ke infanoj de 
aŭ ok aŭ naŭ 
jaroj seksumis kaj 
seksumas por mono. Ili estis kaj es- 
tas vendataj de sia gepatroj pro 


mono. 


Mi ŝatis multe la artikolon kaj mi 
kontaktis kun la direktoro de la 
bulteno por ke publiku la arti- 
kolon,kion ili permesas al ni, nia 
bulteno, ke nia povas publiki la 
artikolon. 


Unue la permeso, due la traduko kaj 
trie la publikado de la artikolo. 

Nia financoj estas bona ĉar nia 
budĝeto por la jaro 2007 estas 
fermita kaj kompleta.La Asocio 
bezonas novan haleanoj kiu volas esti 
Prezidanto aŭ Direkotoro de la 
bulteno. 


Tio signifas ke en la nova elekto mi 
ne prezentos mian kandidaturon. 


‘P*e$ĉcUiHto- 



MAJJL 

SAT 2006 K 

Eeklaracio 

La 79-a Kongreso de Sennacieca Asocio 
Tutmonda (SAT) kunveninta en Beogrado 
de la 19-a ĝis la 26-a de aŭgusto 2006: 

~Malakceptas ĉian terorismon, ĉu fare de ŝtato 
ĉu fare de alia organizajxo, kiu mortigas 
homojn; 

~SAT alvokas ĉiujn, i.a. esperantistojn, prepari 
kondiĉojn de longdaŭra paco en Mezoriento 
per historia klerigado kaj disvolvo de 
interfratiĝaj rilatoj ĉe ĉiuj koncernatoj cele 
al akcepto de frataj kaj ekvilibraj solvoj; 

~Postulas la liberigon de la malliberigitoj , kiujn 
la usona ŝtato kontraŭjure tenas en la 
koncentrejoj en Guantanamo kaj aliaj lokoj, 

~Je la nomo de la «milito kontraŭ terorismo», 
kaj postulas la liberigon de ĉiuj politikaj 
malliberuloj en la mondo; 

~Rediradas al la landoj, kiuj ankoraŭ ne 
subskribis la Konvencion de Otavo, ke URGAS 
subskribi tiun Konvencion por elimini la 

~Kontraŭpersonajn minojn sur nia planedo; 

subtenas la batalon de C.M. C. : Monda Koalicio 
kontraŭ la pafaĵojetoj el bomboj, kaj deziras, 
ke SAT eniru en la Koalicion por partopreni 
en tiu batalo; 

~Solidariĝas kun ĉiuj bataloj en la mondo 
kontraŭ la detruo de la socialaj rajtoj kaj 
alvokas al sennaciigo de ĉi tiuj bataloj; ĝi 
salutas la venkon de la francaj studentoj, 
laboristoj, pensiuloj kaj senlaboruloj kontraŭ 
la kontrakto por unua dungo en Francio; 

~Alvokas al energia kontraŭstaro de la 
naciisma edukado trudita en lernejoj en la 
tuta mondo, kaj aparte solidaras kun la 
batalantoj por la konservo de la 9-a artikolo 
de la japana konstitucio; 

~Protestas kontraŭ la politiko de la Eŭropa 
Unio, de Usono, Aŭstralio kaj aliaj landoj, 
kiu i.a. manifestiĝas per fermo de landlimoj 
kaj forpelo de neleĝe alvenintaj enmigrantoj; 
ĝi postulas enmigran politikon kun hu- 
manisma sinteno; 

~ Defendas la liberecon de konscienco kaj 
la rajton ĝin esprimi; pro tio ĝi ankaŭ 
promocias la disigon de la eklezioj disde la 
ŝtato. 


Sennaciulo 

OnCIALA OKMO OC SA.T. 



2-3-4 JUIN 2006 

2 e Salon international 
des Initiatives de Paix 

2-a internacia salono por Paco 

P.98 KAJ 111 


Gvidrezolucio 


La 79-a Kongreso de Sennacieca Asocio Tutmonda 
(SAT) kunveninta en Beogrado de la 19-a ĝis la 26-a 
de aŭgusto 2006 : 

> Petas ĉiujn, kiuj tion povas, helpi al SAT per 
mondonacoj ; 

~ Esprimas sian fidon al la PK por, konsiderante la 
proponojn faritajn dum la kongreso, solvi la financan 
krizon laŭ la plej bona maniero samtempe por SAT 
kaj por Kreŝimir Barkoviĉ, inkluzive per vendo de la 
sidejo kiel eventuala solvo; ĉe kio ĝi postulas, ke li 
okaze de maldungo ricevu la diferencon inter sia 
antaŭa salajro kaj la ŝtata senlaborula kompenso, 
kaj ke li poste ricevu enspezon egalan al la antaŭe 
atendita pensio; 

~ Alvokas plu diskuti la proponon pri Eldonkooperativo 
de SAT, kun la celo alkonduki decidon per baldaŭa 
referendumo; 

~Proponas, konsiderante la bezonon pri allogo de novaj 
membroj, i.a. junuloj, malfermi je limigita tempo la 
interretan SAT-diskutejon al simpatiantoj, kiuj havas 
rekomendon de SAT-kamarado; 

-Vokas al pliriĉigo de la esperanta Vikipedio, ĉefe en 
ĝia socipolitika parto, al verko aŭ traduko de SAT- 
rilataj artikoloj en nacilingvaj Vikipedioj, kaj al in- 
tima kunlaboro per- kaj por-esperanta kun naci- 
lingvaj retejoj, kies celoj kongruas kun tiuj de SAT; 

-Rekomendas perretan LEA-kunlaboron, spronas al 
energia varbado por SAT, kaj vokas al kreado de novaj 
LEA-oj tie, kie ili ne ekzistas; 

-Salutas la revigliĝon de la Porpaca Frakcio de SAT. 

Tajlando: La krio de mia supliko 


Ekde antaŭ 8 jaroj estas tradukataj miaj 
libroj en Tajlando, danke al Rasami 
Krisanamis, profesorino pri hispana 
lingvo ĉe la Universato de Bangkoko. Ŝi 
petis al mi la aŭtorrajtojn de mia junul- 
novelo Cucho (pron. kuĉo), sciigante min 
ke ŝi ne povos pagi ilin, ĉar ŝi sindediĉis 
senprofite al la helpo de la mabiĉaj infanoj 
de la nordaj montoj de Tajlando. Mi cedis 
la rajtojn al ŝi, ne pro malavareco, sed pro 
mallaboremo. Kiel rni priokupiĝu pri 
perlaboro de aŭtorrajtoj en la antipodo, 
kiam kelkfoje estas penige perlabori ilin 
en Francio aŭ Germanio? 

Ekde tiam ĉio estis agrablaj noticoj; ofte 
ŝi informis min pri siaj profitoj el la venda- 
do de la libro kaj pri la uzoj de ili: lemejoj, 
stipendioj, domoj porprofesoroj, ...kaj mi 
ne povis elmiri, kons- 
cia pri la fakto lce tute 
nevolonte mi ekestis 
mecenato en Tajlan- 
do. Mi poste cedis 
ankaŭ la rajtojn de 
aliaj miaj libroj, kiuj ŝi 
ne nur tradukis, sed 
ankaŭ presigis ĉe 
budhisma presejo — 
ĉar neplie ŝi montris 
sin lciel aninon de tre 
strikta budhisma mo- 
vado nomita Santi 
Asoke — kaj ŝi mem 
respondecis pri dis- 
tribuo kaj vendo de la 
libroj. 

Unue per leteroj kaj 
poste, okaze de kel- 


kaj el ŝiaj vojaĝoj, ŝi insinuis, per la tipa 
orienta ĝentilo, ke mi iru prelegi al la 
Universitato Chulalonghorn (ĉulalong- 
homŭL), en Bangkoko, ĉar mi estas la his- 
pana aŭtoro plej tradukita en la tajlandan, 
kio estis vere danke al ŝi . Kaj, finfine, 
antaŭ 1 jaro ŝi revenis en Hispanion kaj 
diris min ke ĉio estis aranĝita tiel ke mi 
povos vojaĝi prelegi al Bangkoko, kun 
pagitaj biletoj, k.t.p. Mia edzino kaj mi 
ridetis al ŝi , dankis ŝian intereson kajĵus 
forlasinte nin, ni ĵurligiĝis kontraŭ ajna 
stimulo el la mondo celanta nian vojaĝon 
al Bangkoko por prelegi antaŭ grupo de 
budhismaj hispanistoj. Sed fakte, post 2 
monatoj ni superflugis Romon voje al 
Tajlando, ĉar Rasami Krisanamis estas 
kvazaŭ senbridita forto de la naturo kiu, 

neniam fiedukite, sukcesas pri ĉio kion ŝi 
volas. 

Longa vojaĝo.- En Tajlando okazis al ni 
tiomaj aferoj ke mi finfine verkis libron pri 
cxio tio, kaj mi antaŭdiras ke tio kion plej 
impresis min estis «La krio de mia supliko», 
kaj jen alia el la donacoj de la vivo kiujn mi 
ricevis en mia matureca a ĝo: la 
amikiĝo al la pastro Alfonso de 
Juan, jezuita misiisto, kunla- 
boranta kun Rasami je la helpo al 
siaj proksimuloj. Dekomence, pro 
etanimeco, mi ne sufiĉe kom- 
prenis kian kunlaboron povas 
fari budhana reformistino kun 
jezuita misiisto; male Rasami ne 
sufiĉe komprenis kial mi ne 
komprenis tian kunlaboron. Cu 
por bonfaradi kune nepras havi 
la saman kredon? 


orientitaj, ili ne konas la lingvon, ĉar ili nur 
regas siajn dialektojn; ili estas fitraktataj, 
oni eĉ kripligas ilin tiel ke ili ne povu 
eskapi. Fine ili ĉiuj estas kontaĝataj de 
ajdoso. lli konvertiĝas en infaninojn kun 
neripareblaj postsekvoj, kaj tre malalta 
memestimo — ili opinias sin malpuraj — . 


Pastro Alonso jam de 40 jaroj 
estas luktanta en Tajlando ĉe la 
plej diversaj frontoj, kontraŭ la 
potenculoj kiuj trouzas la malfor- 
tikulojn - kambogxajn rifŭĝintojn, 
« boathomoj» el Vjetnamio, ..., kaj 
nun sia batalo estas fokusita en 


la plej infamian el ĉiuj sociaj 
makuloj: la infana prostituado, 
kiu komencas je la landlimo de 
Kamboĝo, aŭ en la nordaj montoj 
de la lando, sed kiu ŝprucas la tutan 
homaron. Temas pri ummiljona profita 
negoco, antaŭ kiu la Estraro malfermas 
siajn okulojn kredante ke tiu favoras la 
turisman industrion. Tial stariĝis seks- 
industrio - jen kiel ĝi estas nomata- kun 
agentoj kiuj trairas la malriĉajn vilaĝojn 
aĉetante infaninojn por labori sekse je sia 
profito . Kiam tiuj kompatindaj infaninoj 
troviĝas en Bangkoko, ili estas sen- 


Helpo.- « La krio de mia supliko» estas 
vidbendo farita de pastro Alfonso kun la 
kunlaboro de Rasami, en diversaj lingvoj, 
kiu enhavas la suplikojn de tuj infaninoj 
por ne esti vendataj al la putinejoj kaj ricevi 
helpon. Kian helpon? Klerigadon. Kiel 
klarigas pastro Alfonso: Kiam ni sukcesas 
reteni tiujn infaninojn ĉe ties naskiĝlokoj, 

doninte ilin utilajn klerigadojn, taŭgaj por 
lemi profesiojn kaj la lingvon de la lando, 
ni jam estas savintaj ilin kontraŭ putiniĝoj, 
ĉar ili kapablas sin defendi. Por tio necesas 
stipendioj, burokratia koncepto pri kiu mi 
aŭdis paroli al Rasami kun iom da skepti- 
keco, ĉar mi ne sciis ke ĉiu stipendio devos 
utili al infanino 12-jaraĝa, 13-jaraĝa, aŭpli 
aĝa. En Tajlando estas problemo, pastro 
Alfonso devas evoluigi postuleman selek- 
tolaboron helpate de valoraj kunla- 
borantoj. En unu el siaj lastaj leteroj li 
informis min pri la inkluzivigo en sian 
teamon de doktoro Arak, kiu antaŭ 3 jaroj 
estis elektata kiel «Plej elstara kampara 
doktoro el Tajlando» kaj kiu selektis 6 
muzulmanajn infaninojn malriĉegajn, en 
serioza situacio de danĝero. Tial, vi, amikoj 
legantoj, estu certaj ke viaj monhelpoj 
trafos tuje kaj efilce la plejneceson, ne 
prikonsiderinte cirkonstancojn de rasoj kaj 
religioj. Tiuj belegaj infaninoj , tre maldikaj, 
kelkfoje skeletaj, havas kiel komunan 
kvaliton esti facilaj viktimoj de la agentoj 
de la seksa industrio, ĉar ili apartenas al 


misfunkciantaj familioj , senpatroj, aŭkun 
patroj kiuj plej bone ne estu, ĉar ili estas la 
unuaj interesitoj vendi ilin. 

En la apudaj fotoj aperas pastro Alfonso 
ĉiam ridetanta, kun feliĉoplena vizaĝo; ne 
strange, ĉar devas esti mirinde forrabi tiujn 
infaninojn el la infero kiu minacis ilin. 
Pastro Alfonso estas kurioza estaĵo, ĉar li 
ne eltenas la maljustecon, kaj estas en la 
konvinko pri la fina venko de la bono sur 
la malbono. 

Kalkulante kun tiu ĉi vivitineron, ne es- 
tas strange ke la Reĉo de Hispanio 
nomumis lin kavaliron de la Ordeno de 
Elizabeto la Katolikulino, kaj al Rasami 
Krisanamis Damon de la sama ordeno. Tio 
signifas ke ili estas unu kiel la alia. 

La fotojn de la pastro senditaj al mi 
enmetas mia edzino — kiu estas tre lerta 
por tiuj aferoj — en panelojn kiuj situas en 
tre videbla loko de la domo, por ke ni ne 
forgesu ilin. Kaj ne estas facile forgesi kiam 
vi estas elrigardinta la problemon. 

LĤ BĤHĤĤNOJ EN HĤIFO 


La unuaj Bahaanoj alvenis en la Sankta 
Lando (tiam la Otomana Imperio) en 1 868 
kiel malliberuloj ekzilitaj el Irano pro herezo 
kontraŭ Islamo. Unue ili estis enkar- 
cerigitaj en la acha prizono de Akko kune 
kun ĉiuspecaj krimuloj. Post multaj jaroj 
Baha’u’llah povis vivi en kampara domo 
apud Akko, nomita Bahji, kie Li forpasis 
en 1892. Li postulis ke la restajoj de Bab, 
Lia antaŭulo, estu entombigitaj en la Mon- 
to Karmelo, je la alia flanko de la golfo. 
Tionprizorgis la filo ‘AbduT-Baha en 1909 
post la Junturka Revolucio, kiu liberigis la 
tutan familion. 

Pro tio la spirita kaj la administra centroj 
de la Bahaa Kredo nun troviĝas en Haifo, 
Israelo. lom post iom kreskis la Arko 
chirkaŭ la Mauzoleo de Bab kun pliaj 
konstruajhoj. La unua en 1957 estis la 
Arkivo, kie videblas por pilgrimoj la 
originalj tabeloj kaj personaj memoraĵoj de 
la 3 ĉefaj personecoj de la Kredo. (Bab, 
Baha’uTlah, Abdul-Baha). Poste sekvis 
la impona Intemacia Domo de Justeco, la 
sidejo de la naŭ representantoj elektataj 
ekde 1 963 ĉiuj 5 jaroj el aro da delgitoj el la 
tuta mondo (t.e. de 181 naciaj asambleoj). 

Dum 2 jaroj mi volontulas en la Intemacia 
Biblioteko, kie kolektiĝas ĉiuj libroj pri la 
Kredo en diversaj lingvoj. Entute ni estas 
ĉirkau 600 volontuloj el 80 landoj, kiuj 
harmonie kunlaboras enpluraj oficejoj aŭ 
fakoj. 

La Bahaa Mondcentro havas bonajn 
rilatojn kun la ŝtato de Israelo, samkiel la 
urba registaro. La estro mem publikigis 
belegan fotoalbumon pri la ĝardenoj kaj 
terasoj, nomante ilin “la oka miraklo de la 


mondo”, vizitata de miloj da homoj ĉiu- 
semajne. 

Pro manko de internacie aprobita ko- 
muna lingvo, ni chefe uzas la anglan kaj la 
persan, sed mi rnulte varbas por Esperanto 
kaj havas regulajn kunvenojn kun ami- 
kinoj, kiuj ŝatas lerni la lingvon. 

Krome, la lokaj kaj regionaj israelaj 
Esperantistoj kunvenas unufoje monate ĉe 
mi por vigla diskutrondo pri diversaj temoj 
au ŝercoj. 

Dum la pasinta bombardado de Haifo ni 
daŭrigis nian laboron kiel kutime, ĉar la 
plejmultaj oficejoj troviĝas en la Monto 
Kannelo kaj estas ege sekuraj kiel ŝinnejoj. 


Nun ni chiuj esperas kaj preĝas ke paco 
estigos en tiu parto de la mondo, ke ĉiuj 
aldonos ilian kontribuon, ĉar, kiel diris 
Baha’u’llah: “ Ciuj homoj estas kreitaj por 
antaŭenigi ĉiam progresantan civilizaci- 
on.” 


'Mtasitĥa Otta, aujuito 2006 

Flasaj milifo, polifiko kaj timo 


Delonge en Hispanio ekzistas granda 
antaŭjuĝo kontraŭ la flago, kiu laŭ la His- 
pana Konstitucio reprezentas ĉiun his- 
panon. Laŭ mia kono, tio venas el la fakto, 
ke ĝi estas ankoraŭ rigardata kiel tiu flago 
de Franko, la fia diktatoro, kiu dum 
kvardekjaroj regis Hispanion. Fakte, dum 
tiu kvardekjara periodo, la flago estis tiu, 
de la Reĝoj de Hispanio de multe da 
jarcentoj. Eĉ dum la Unua Respubliko His- 
pana tiu flago estis oficiala. Nur dum la 
mallonga periodo de la Hispana Dua 
Respubliko ĝi ŝanĝiĝis al trikolora flago, 
ruĝa, flava kaj viola. 

Estas ridindige, ke ankoraŭ homoj prenas 
tiun trikoloran flagon kiel flago de bbereco, 
de ekvaleco kaj frateco. Tiuj prenantoj 
certe ignoras kiom da murdoj oni faris dum 
tiu sensenca periodo de nia historio ombre 
de tiu flago. Ili eble forgesis, ke la tiama 
prezidanto de la registaro diris, ke eĉ ĉiuj 
preĝejoj de Madrido ne valoris unu vivon 
de vera respublikano, kaj sekve ili lasis 
ilin bruliĝi sen fari ion ajn por halti la 
bruligantojn. Sekve, tiu flago ne protektis 
la artaĵojn, kiuj bruliĝis, aŭ la vivojn de 
aliaj respublikanoj, kiuj ne estis respu- 
blikistoj aŭ maldekstruloj. Car anoj de la 
respubliko estis ĉiuj, kiuj vivis en Hispanio 
dum tia periodo, ĉar ili ĉiuj subtenis la 
ŝtaton per sia impoŝtoj kaj laboro. Sed la 
trikolora flago protek- 
tis revolucion socian, 
kiu celis la fizikan mal- 
aperon de tiuj, kiuj ne 
estis revoluciuloj. Tio 
jam okazis en Sove- 
tunio, kaj tio estas tre 
senca kialo por ke la 
demokratioj okcidentaj 


neis helpon al tiu respubliko, kiu estis pli 
de maldekstro ol dekstro aŭ simple 
nedekstro. 

E1 tiu manko da respekto por historio 
venas la kutimon en niaj junaj maldekstruloj 
nunaj svingi la flagon de la Dua Respubliko 
en siaj manifestacioj, ekzemple tiuj kontraŭ 
la milito de lrako. Neniu kritikis ilin pro tio, 
eĉ pro ilia manko da apogo al sia registaro 
kaj nacio en milito kontraŭ teroristoj. Mi 
kredas memori, ke nur mi iam demandis 
Kiam oni bruligu la flagon de la Dua Res- 
publiko? (Kfr. http://es.groups.yahoo 
.com/group/esperanto-en-hispanio/ 
message/9544) Mi komentis al amikoj 
neesperantistaj, kaj ili skandaliĝe admonis 
min, ke oni ne ŝercu pri tiuj gravaj aferoj, 
kiuj povas vundi sentojn de homoj. 

Tamen, ŝajnas vundi nenies sentoj tio, 
ke pri manifestacio kontraŭ terorismo kaj 
la politiko de la registaro — kio esence es- 
tas tre sana ekzerco de demokratia kaj 
liberama civitano — oni kritikis, ke oni uzis 
la flagon de Hispanio: ne la kontraŭ- 
konstitucia kaj kontraŭleĝa franka flago 
— kies diferenco kun tiu nuna oficiala es- 
tas, ke ne estas aglo en la ŝildo, kiun ĝi 
havas — sed la oficiala flago, tiu, kiu 
reprezentas nin ĉiujn. Tiu flago, kiun ĉiu 
hispano devus emi porti kun fiereco kaj 
orgojlo. Tiu flago, kiun multaj hispanoj 
diras, ke ne reprezentas ilin, 
sed nur tiu de sia regiono, 
alidirite aŭtonomio. Sed es- 
tas absurde, ke tiuj partioj kaj 
individuoj, kiuj portas la 
kontraŭhispanan flagon de 
la Dua Respubliko en siaj 
manifestacioj disŝiru siajn 
vestaĵojn pro tio, ke deks- 

truloj — tion ili diras — 
alpropriĝu la flagon, kiu 
estas ĉies, ne nur de ili. Tiuj 
stultuloj devus kompreni 
— kaj se ne, mi diras al ili el 
niaj paĝoj — , ke la sola 
maniero per kiuj tiuj desk- 
truloj aŭ ne dekstruloj ne 
povas alpropriĝi la flagon 
de ĉiuj estas, ke ili mem, la 
maldekstruloj, portu ĝin fiere kaj ree en siaj 
manifestacioj. Mi memoras, ke en la 
manifestacioj kontraŭ la milito de Iralco mi 
vidis neniun flagon hispanan kons- 
titucian. Se mi vidis en televido multe da 
flagojn de la Dua Hispana Respubliko. Mi 
vidis flagojn de Katalunio, de la Partio 
Naciisma Vaska (alidirite la flagon de 
Eŭskio, kio ajn tio estas), de Andaluzio, eĉ 
de Murcio, sed ne tiun de Hispanio. Eble 
en tiu manifestacio kontraŭ la ekstera 
politiko de Aznar ne estis hispanoj, sed 
nur vaslcoj, katalunoj, mursjanoj, valensja- 
noj, galegoj, kaj tiel plu. Sed ne mi vidis 
hispanojn, kiuj portis sian flagon. Mi vidis 
respublikanojn, jes, porti kaj svingi sian 
flagon de tempo kaduka, sed neniu parolis 
nome de Hispanio en tiu manifestacio. Kaj 
poste ili diris, ke naŭdek pocento de 
hispanoj estis kontraŭ tiu milito. Nu, ne 
ŝajnis tio, laŭ la svingitaj flagoj. Oni ne 
povas malebligi, ke dekstruloj svingu la 
flagon de ĉiuj, sed oni fordonas ĝin al ili, 
se la nedekstruloj neniam portas ĝin. 

Sed kial maldekstro tradicie malamas la 
flagon de Hispanio? Kial ili cedas ĝin al la 
reĝo, al dekstro, eĉ al Generalisimo Franko 
mem? Franko ne kreis ĝin, sed li uzis ĝin. 
Same kiel li uzis la projekton pri la Nacia 
Hidrologia Plano, kiun respublikanoj 
dezegnis, kaj pri kiu la gvidanto socialisma 
Prieto mem diris, ke ne favori ĝin ne nur 


igu onin kontraŭhis- 
pano, sed ankaŭ kon- 
traŭmaldekstro, kaj fia 
persono. Nu, se la bo- 
na Indalecio Prieto 
nun povus vidi tion, 
lcion la dua socialisma 
registaro de Hispanio 
faris pri tiu plano, li 
certe sindemandus pri 
kie hispanaj socialistoj perdis sian soci- 
alismon, sian hispanecon, sian laborecon, 
restante nur partio, ĉar nun ne estas unika 
ideologio en ĝi. Pro nehispanoj mi aldonu, 
ke PSOE, la nomo de tiu partio, signifas 
Partio Socialisma Laborista ( obrero , 
hispane) Hispana ( espanol , hispane). Do, 
li facile povus veni en la konkludon, ke 
tiuj estas uzurpuloj, kiuj havas nenion 
komunan al PSOE. 

Mi venas al la konkludo, ke maldekstruloj 
ne uzas sian nacian flagon, ĉar ili vere ti- 
mas ĝin. Ili ne volas malpuriĝi per la ombro 
de tiu flago, kiu protektas ĉiun hispanon, 
aŭ kiu simboligas tiun protekton, kaj ili 
preferas uzi anstataŭ la flagon de sia 
regiono. Modernaj socialistoj hispanaj 
preferas aliĝi al naciistaj flagoj kaj naciistoj, 
eĉ se ili estas dekstruloj, kiel tiuj de CiU — 
Konverĝo kaj Unio — , aŭ PNV — Partio 
Nacia Vaska — . Tiel, ili favoras la kreadon 
de tajfoj, majstre priskribitaj de nia 
samideano Antonio Marko Botelja en sia 
Lirikaj Perloj de Al-Andalus. Sed ili 
forgesas, ke se hispanoj finfine sukcesis 
forpuŝi muslimojn de ĉi tie, tio okazis pro 
tio, ke ili, lamuslimoj, iĝis tajforegnoj. Nun 
danke al socialistoj ni estas la tajfanoj, kaj 
ili, lamuslimoj,revenas... Mi ne konsideras 
nian Prezidenton Don Rodrigo aŭ Don 
Pelayo, sed modema Grafo Don Huljan’... 

Nekonafa blondulino ne honfas vesfi sin per la 
flafio, kiu reprezenfas ĉiun hispanon. 

kiam la homa animo 
naskiĝas 
ekbriliĝas 
malgranda steleto 
de la granda amo 
mondestra 

en ĉielo de la universo 
kaj kune kun la kreskado 
de tiu spirita planto 
pligrandiĝas ankaŭ steleto tia ama 
ili ektuŝos unu la alian iam ajn 
kaj ili tiam estiĝos ia mirakla unuo 
ĉar neniu ankaŭ nenio povas vivi ne 
estiĝante 

la tuta granda ĉielo 
de la sankta lumo 
de spuroj niaj — 


Mi konis ĉi tiun lito- 
van poetinon dum la 
kongreso Universala 
de Litovio, je 2005. 
Postprivata legado en 
la sidejo de la Litova 
Esperanto Asocio, mi 
decidis, ke estus hono- 
ro por nia magazino 
ornami siajn paĝojn 
per heletraj kreaĵoj 
tiaj. Jen kelkaj el tiuj 
perloj: 


la neĝo malpura 
purigis mian koron 
sed ĝi ne permesis al si 
ekpuriĝi 

(kaj eble neniam estos jes) 
venis oportuna tempo 
por tute liberiĝi 
de teraj polvoj kaj polvegoj 
tia polvaro 
ankoraŭ bone varmigas 
mian pekan tristan animon 
kuŝantan enabismo 
da malveraj sentoj kaj malgustaj 

pensoj 
pri si mem — 

07 . 02.2001 

La (efero 

En malhela nokto flugetis su- 
per arbaro malgranda unutaga 
papilio. Sur marborda sablo 
ekfuĝis rubando de spuroj. 

/V 

Gin tuj forlavis sala akvo. Sed 
veraj piedsignoj restis. Ne gra- 
vas, ke neniu ilin vidis aŭ sim- 
ple eĉ neniu volis vidi. 

-homoj iradas homoj fu- 
ĝadas kvankam ili mem ne 
scias kien ili montriĝas por si 
mem tiel gravaj ke estiĝas al ili 
maldireble strange foje ren- 
konti tute indiferentan rigardon 
de preterpasanto kiel povas 
esti ke iu preterpasanto ne 
rimarkis tian unikulon sed ja 
ankaŭ al preterpasanto la plej 
grava estas li mem preter- 
pasanto kaj subite estiĝas tiel 
triste tiel ekdomaĝas li sin 
mem foje tia sindomaĝo daŭ- 
ras la tutan vivon sed ja ĝi es- 
tas simple krimo tia homo 
verŝajne entute forgesis fajnan 
sortan aroman floron la vivon 


...florantaj pomarboj rosaj 
kruroj flugiloj pinto de la plej 
alta arbo polvetoj de la hejm- 
lando subunge batanta koro 
lumo bordsablen enpremita 
hazarda nomo rideto de kolo- 
ro kata murmuro inspiro 
cikonio surtegmento grincado 
de la pordo okuloj de patrino 
libro verda herbo blindiga 
neĝo memoro vento en hara- 
ro... 

Kiel multe estas da vortoj 
indaj por vivi kaj eĉ morti 
korpo povas trankvile antaŭe 
ilin ĉiujn eldirita konscience. 

Morto - doloro - larmo kaj 
aliaj pezaj vortoj estas sen- 
povaj kontraŭ flugo de la 
birdo aŭ kontraŭ kvankam nur 
dummomente tuŝiĝintaj manoj . 

Vivo estas pli malforta ol la 
morto, sed ankaŭ ĝi iam 
venkos sin mem. 

06. 02.2001 

mi volas brakumi la tutan terglobon 

sed kancero vivanta en mi ne pennesas ekmoviĝi 

mi volas adiaŭi min mem 

kvankam mi ne scias kie loĝas mia mio 

sed mi deziras vidi ĝin almenaŭ unufoje 

ke povu retrovi min mem 

post mia propra morto 

ke mi ne malaperu en la eterneco frosta - 

sed mi povas nenion 

min regas damnita kancero 

nur ĝin mi povas kreskigi en mi mem 

sed ĝi ne respondas miajn naŭzajn demandojn - 

ĉu povas la vivo morti kaj la morto vivi 

kaj kiukolora estas mia propra morto - 

la vivo estas peza ŝarĝo por ĝin portantaj konscience 
sed mi volus esti ŝarĝita eterne 
mi amas min kaj mian vivon 
la vivo estas sola mia amato 
kiu ankaŭ amas min 
kaj amos mi kredas eterne 

21.01.2001 

La knedo estas 
kuazau kanceno 
qi ĉiam uiuas en ui mem 



sed ui mem ne pouas scii 
kiam ui ĝin ekuidos eksentos 
ekaŭdos kaj tiel plu 
kaj ili ambaŭ estas belpiloj 

pon 

ekkompneni kanecon 
pna kaj fneimda uiuo 
ekflani sin mem aŭ 
la tutan 
uniuenson 
pon esti uena uiua estajo 

multodona 
amema 


21.01.2001 

La faraono 

XIX a Ĉapitro. 

La eksterlandula kvartalo en Memfiso 
estis en la nord-orienta angulo de 1’ urbo 
proksime de Nilo. Oni kalkulis tie 
kelkcenton da domoj kaj dekkelkon da 
miloj da loĝantoj: Asirianoj, Hebreoj, 
Grekoj kaj precipe Fenicianoj. Tio estis 
riĉa kvartalo. Strato tridek paŝojn larĝa, 
sufiĉe rekta, pavimita per plataj ŝtonoj, 
formis la ĉefan arterion. De ambaŭ 
flankoj leviĝis domoj brikaj, sabloŝtonaj 
aŭ kalkŝtonaj, tri ĝis kvin etaĝojn altaj. 
En la keloj estis tenejoj de krudaj 
materialoj, en la surteraj etaĝoj loĝejoj 
de riĉaj homoj, pli alte stabloj de teksistoj, 
juvelistoj, ŝuistoj, supre malvastaj 
loĝejoj de laboristoj. 

La konstruaĵoj en ĉi tiu kvartalo, cetere 
kiel en ĉiuj aliaj, estis plej parte blankaj. 
Sed oni povis vidi ankaŭ domojn verdajn 
kiel la herbejoj, flavajn kiel la tritikaj 
kampoj, bluajn kiel la ĉielo kaj ruĝajn kiel 
la sango. 

En multaj domoj la antaŭaj muroj estis 
ornamitaj perpentraĵoj, prezentantaj la 
okupojn de iliaj loĝantoj. 

Sur la domo de la juvelisto longaj vicoj 
de pentraĵoj anoncis, ke ĝia posedanto 
vendas al fremdlandaj reĝoj ĉenojn kaj 
braceletojn, faritajn de li, kiuj naskis ilian 
miron. La grandega palaco de la komer- 
cisto estis kovrita per pentraĵoj, rakon- 
tantaj la penojn kaj danĝerojn de la 
komercista vivo: sur la maro kaptas la 
homon temraj monstroj kun fiŝaj vostoj 
— en la dezerto flugilaj, fajron elspirantaj 
drakoj, kaj sur la malproksimaj insuloj 


lin turmentas grandeguloj, kies sandalo es- 
tas pli granda ol fenicia ŝipo. 

La kuracisto montris sur la muroj de sia 
kabineto personojn, kiuj dank' al lia helpo 
retrovis la perditajn brakojn kaj krurojn, eĉ la 
dentojn kaj la junecon. Kaj sur la konstruaĵo, 
okupita de la administrantaro de 1’ kvartalo, 
oni vidis barelon, en kiun oniĵetas orajn ringojn, 
skribiston, al kiu iu murmuretas en la orelon 
kaj kondamniton, kiun bastonas du aliaj 
personoj. 

La strato estis plena. Apud la muroj atendis 
la portilistoj, ventumistoj, sendatoj kaj 
laboristoj, pretaj al servoj. En la mezo ondis 
seninterrompa ĉeno de komercaĵoj, portataj de 
homoj, azenoj aŭ bovoj, jungitaj al veturiloj. 
Sur la trotuaroj svarmis kriemaj vendistoj de 
akvo, vinberoj, daktiloj, ftimaĵitaj fiŝoj kaj inter 
la vendistoj kolportistoj, muzikistoj kaj 
ĉiaspecaj artistoj. 

En ĉi tiu homa fluo, kiu ruliĝis, dispuŝis, aĉetis 
kaj vendis, distingiĝis la policistoj. Ĉiu havis 
brunan ĉemizon ĝis la genuoj, nudajn kmrojn, 
antaŭtukon kun bluaj kaj mĝaj strioj, mallongan 
glavon ĉe la flanko kaj potencan bastonon en la 
mano. Ĉi tiu oficisto promenis sur la trotuaro, 
iafoje parolis kun sia kolego, sed plej ofte sin 
lokis sur ŝtono, por pli bone ĉirkaŭpreni per la 
rigardo la amason, preterfluantan ĉe liaj piedoj. 

Ĉe tia vigleco la strataj ŝtelistoj devis agi 
ekstreme pmdente. Ordinare du el ili komencis 
batalon, kaj kiam kolektiĝis hom-amaso kaj la 
policistoj regalis per bastonoj la batalantojn 
kaj la rigardantojn, aliaj anoj de 1’ arto ŝtelis. 

Preskaŭ en la mezo de la strato staris gastejo 
de Asarhadon, Feniciano de Tiro; en ĝi, por pli 
facila kontrolo, estis devigataj loĝi ĉiuj 
eksterlanduloj. Tio estis granda kvadrata domo, 
havanta de ĉiu flanko dekkelkon da fenestroj; 
ĝi ne tuŝis la najbarajn domojn, oni do povis 
ĉirkaŭiri ĝin kaj observi de tiuj flankoj. Super la 
ĉefa pordego pendis modelo de ŝipo, sur la 
fronta muro estis pentraĵoj, prezentantaj lian 

La mastro de la gastejo, la fama Feniciano 
Asarhadon, homo pli ol kvindekjara, vestita 
per longa ĉemizo kaj muslina skarpo, iradis 
inter la gastoj, por vidi, ĉu ĉiu havas, kion li 
bezonas. 


— Manĝu kaj trinku, miaj filoj ! — diris li al grekaj 
maristoj — ĉar tia porkaĵo kaj biero ne ekzistas 
en la tuta mondo. Mi aŭdis, ke ventego atakis 
vin en la ĉirkaŭaĵo de Rufi? Vi devus fari 
grandajn oferojn al la dioj, ke ili savis vin!... En 
Memfiso dum sia tuta vivo oni povas ne vidi 
ventegon, sed sur la maro pli facile estas trovi 
fulmotondron ol utenon... Mi havas rnielon, 

farunon, 
kaj tie en la 
anguloj 
staras la 
dioj de ĉiuj 
popoloj : 
En mia 
gastejo la 
homo po- 
vas esti 
satakaj pia 
por tre 
malmulte 
da mono. 


— Manĝu. kaj trinku, noblaj sinjoroj! — instigis 
li salutante. — La tempoj estas bonaj. Lia 
ekscelenco, la kronprinco (li vivu eterne!) 
veturas al Pi-Bast kun granda sekvantaro, kaj 
el Supra Egipto venis oro por vendo, kaj pli ol 
unu el vi havos belan profiton en ĉi tiu afero. 
Ni havas perdrikojn, junajn anserinojn, fiŝojn 
freŝajn el la rivero, bonegan kapreolan rostaĵon. 
Kaj kian vinon oni sendis al mi de Kipro ! . . . Mi 
fariĝu Hebreo, se unu pokalo da tia nektaro ne 
valoras du drahmojn!... Sed al vi, miaj patroj 
kaj bonfarantoj, mi donos ĝin por unu drahmo. 
Sed nur hodiaŭ por fari la komencon. 


sanktecon Ramzeson XII dum oferado al la 


dioj aŭ dum protektado de 1’ fremduloj, inter 
kiuj Fenicianoj distingiĝis per alta kresko kaj 
kuprekolora vizaĝo. 


La fenestroj estis mallarĝaj, ĉiam malfennitaj 
kaj nur en okazo de 1’ bezono kovrataj per 
kurtenoj el tolo aŭ el koloraj vergoj. La loĝejoj 
de la mastro kaj vojaĝantoj okupis tri etaĝojn; 
malsupre estis drinkejo kaj restoracio. La 
maristoj, portilistoj, metiistoj kaj ĝenerale pli 
malriĉaj vojaĝantoj manĝis kaj trinkis en la korto, 
kiu havis mozaikan plankon kaj tolajn 
tegmentojn, pendigitajn sur kolonoj, por ke oni 
povu vidi ĉiujn 


gastojn. La pli riĉaj 
kaj pli alte naskitaj 
festenis en la gale- 
rio, ĉirkaŭanta la 
korton. 


En la korto oni 
sidis sur la tero, ĉe 
ŝtonoj, kiuj ans- 
tataŭis tablojn. En 
la galerio, kie estis 
malvarmete, oni 
trovis tablojn, 
benkojn kaj seĝojn, 
eĉ malaltajn kana- 
pojn el kusenoj, 
sur kiuj oni povis 
dormeti. 


En ĉiu galerio estis granda tablo, ŝarĝita per 
pano, viandoj, fiŝoj kaj fruktoj, kaj per bareloj 
da vino, biero kaj akvo. Negroj kaj negrinoj 
disportis la manĝaĵojn al la gastoj, forigis la 
malplenajn barelojn, alportis plenajn; skribistoj, 
observante la tablojn, zorge notis ĉiun pecon 
da pano, ĉiun ajlon, ĉiun pokalon da akvo. En 
la mezo de 1’ korto, sur pli alta loko, staris du 
gardistoj kun bastonoj, kiuj unuflanke kontrolis 
la servistojnkaj skribistojn, aliflanke kvietigis 
la malkonsentojn inter la malriĉaj fremduloj. 
Dank’ al tia organizo ŝteloj kaj bataloj okazis 
ĉi tie malofte; eĉ pli ofte en la galerio, ol en la 
korto. 


inter la komercistojn. 


Li detur- 
nis sin kaj 
eniris en la 
galerion, 

— Donu pokalon por duono da draĥmo, tiam 
ni gustumos — diris unu el la komercistoj. 

— Por duono da draĥmo! — ripetis la mastro. 
— Antaŭe Nilo fluos al Teboj, ol mi donos tian 
dolĉaĵon por duono da drahmo! Eble nur por 
vi, sinjoro Belezis, kiu estas la perlo de Sidono... 
Rapide, sklavoj!... alportu al niaj bonfarantoj 
grandan kruĉon da kipra vino. 

Kiam li foriris, la komercisto, nomita Bclezis, 
diris al siaj kamaradoj : 

— Sekiĝos mia mano, se ĉi tiu vino valoras 
duonon da draĥmo! Sed la diablo lin prenu!... 
Ni havos malpli da embaraso kun la polico. 

La interparolado kun la gastoj de ĉiuj nacioj 
kaj rangoj ne malhelpis la mastron observi la 
skribistojn, kiuj notis la menditajn manĝaĵojn 
kaj trinkaĵojn, kaj antaŭ ĉio vojaĝanton, kiu en 
la galerio sidis kun krucitaj kruroj sur kusenoj 
kaj dormetis ĉe plenmano da daktiloj kaj glaso 
da pura akvo. Ci tiu vojaĝanto havis ĉirkaŭ 
kvardek jarojn, densajn harojn kaj barbon de 
korve nigra koloro, revemajn okulojn kaj strange 
noblajn trajtojn, kiujn neniam, ŝajnis, sulkigis 
la kolero, aŭ la timo. 

— Tio estasdanĝerarato!... — pensis lamastro, 
suspekte lin rigardante. — Li havas aspekton 
de pastro, kaj portas nigran mantelon... Li lasis 
ĉe mi juvelojn kaj oron por unu talento, kaj li 
ne manĝas viandon, ne trinkas vinon.... Tio 
devas esti granda profeto, aŭ granda — 
ŝtelisto! ... 

En la korton eniris du psiloj aŭ dresistoj de 
serpentoj kun sako plena de venenaj rampaĵoj 
kaj komencis spektaklon. La pli juna ludis 
fluton, la pli maljuna volvis ĉirkaŭ si mal- 
grandajn kaj grandajn serpentojn, el kiuj ĉiu 
sufiĉus por dispeli ĉiujn gastojn el la gastejo 
«Sub Sipo». La fluto sonis pli kaj pli alte, la 
dresisto tordiĝis, ŝaŭmis, tremis konvulsie kaj 
senĉese incitis la serpentojn. Fine unu el la 
serpentoj ekmordis lian manon, dua la vizaĝon, 
kaj la trian, la plej malgrandan manĝis la dresisto 
mem. 


La gastoj kaj servistoj rigardis kun mal- 
trankvilo la ludojn de T dresisto. Ili tremis, 
kiam li incitis la serpentojn, fermis la okulojn, 
kiam la serpento mordis la homon. Sed kiam la 
psilo manĝis la serpenton, ili kriegis de ĝojo kaj 
miro... 

Nur la vojaĝanto de la fronta galerio ne forlasis 
siajn kusenojn, eĉ ne bonvolis ekrigardi la ludon. 
Kaj kiam la dresisto proksimiĝis por la pago, 
La fremduloĵetis teren du utenojn, donante al 
li signon per la mano ne proksimiĝi. 

La spektaklo daŭris duonon da horo. Kiam la 
psiloj forlasis la korton, al la mastro alkuris 
Negro, kiu servis en la ĉambroj de T gastoj, kaj 
murmuretis ion kun tima mieno. Poste, oni ne 
scias de kie, aperis polica dekestro kaj 
kondukinte Asarhadonon en flankan niĉon, 
longe parolis kun li, kaj la respektinda mastro 
frapis al si la bruston, tordis la manojn kaj 
premis sian kapon per ambaŭ manoj. Fine li 
piedbatis la Negron en la ventron, ordonis 
alporti al la dekestro rostitan anseron kaj kruĉon 
da kipra vino, kaj li mem proksimiĝis al la gas- 
to de la fronta galerio, kiu ŝajnis ĉiam dormi, 
kvankam liaj okuloj estis malfermitaj. 

— Mi havas por vi malgajan novaĵon, nobla 
sinjoro — diris la mastro, sidiĝante apud la 
vojaĝanto. 

— La dioj sendas al la homoj pluvon kaj 
malĝojon, kiam tio plaĉas al ili — respondis 
indiferente la fremdulo. 

— Kiam ni ĉi tie rigardis la psilojn — , daŭrigis 
la mastro, tiregante sian grizan barbon — 
ŝtelistoj penetris en la supran etaĝon kaj ŝtelis 
viajnpakaĵojn... tri sakojnkaj keston, sendube 
tre multvaloran!... 

— Vi devas sciigi tion al la juĝejo. 

— Por kio al la juĝejo?... — murmuretis la 
mastro. — Ce ni la ŝtelistoj havas sian 
korporacion... Ni venigos ilian estron, ni taksos 
vian propraĵon, vi pagos al li dudek procentojn 
de ilia valoro, kaj ĉio estos retrovita. Mi povas 
helpi vin. 

— En mia lando — diris la vojaĝanto — oni ne 
traktas kun ŝtelistoj, mi ankaŭ ne traktos. Mi 
loĝas ĉe vi, al vi mi konfidis mian proprajon, 
kaj vi estas responda pri ĝi. 

La respektinda Asarhadon komencis sin grati 
inter la skapoloj. 

— Homo el malproksima lando — diris li per 
mallaŭta voĉo — vi Ĥetoj kaj ni Fenicianoj es- 
tas fratoj, mi do sincere konsilas al vi eviti la 
egiptan juĝejon, ĉar ĝi havas nur unu pordon: 
tiun, tra kiu oni eniras, sed ĝi ne havas tiun, tra 
kiu oni eliras... 

— La dioj eĉ tra muro elkondukos la senkulpan 
respondis la fremdulo. 

— Senkulpan! ... Kiu estas senkulpa en la lando 
de la mallibero? — murmuretis la mastro. — 
Jen rigardu: tie la dekestro manĝas mian 
anseron, kiun mi mem volonte manĝus. Kaj ĉu 
vi scias, kial mi donis al li ĉi tiun frandaĵon; 
forpreninte ĝin de mia propra buŝo?... Car la 
policisto venis por demandi pri vi... 

Dirinte ĉi tion, la Feniciano strabe ekrigardis 
la fremdulon, kiu eĉ dum unu momento ne per- 
dis sian trankvilon. 

— Li demandas min — daŭrigis la mastro — la 
policisto demandas min: «Kiu estas ĉi tiu 
nigrulo, kiu sidas du horojn ĉe plenmano da 
daktiloj?...» Mi respondas: «Tre respektinda 
homo, sinjoro Phut.» 

«De kie li estas?...» «E1 la lando de Ĥetoj, el 
la urbo Harran; li havas tie belan domon trietaĝan 
kaj kampon.» «Por kio li venis ĉi tien?» «Li 
venis, mi diras, por repreni de pastro kvin 
talentojn, kiujn pruntedonis lia patro.» 

Kaj ĉu vi scias, nobla sinjoro — daŭrigis la 
mastro — kion rediris al mi la policisto?... 
Jenajn vortojn: «Asarhadon, mi scias, ke vi estas 
fidela servisto de lia sankteco, la faraono, ke vi 
havas bonan manĝaĵon kaj nefalsitajn vinojn, 
kaj tial mi diras al vi — gardu vin! ... Gardu vin 
kontraŭ eksterlanduloj, kiuj koniĝas kun neniu. 


evitas vinon kaj ĉiujn plezurojn kaj silentas. Ĉi 
tiu Phut el Harran eble estas asiria spiono.» 

La koro ĉesis bati en mi, kiam mi aŭdis tion 
— daŭrigis la mastro. — Sed vin nenio intere- 
sas!... — indignis li, vidante, ke eĉ la temra 
suspekto pri spionado ne influis la trankvilon 
de 1’ Ĥeto. 

— Asarhadon — diris la gasto post momento 
— mi konfidis al vi min kaj mian propraĵon. 
Zorgu do pri tio, ke oni redonu al mi la sakojn 
kaj keston, ĉar se ne, mi plendos kontraŭ vi al 
la sama policisto, kiu manĝis la anseron, 
destinitan por vi. 

— Permesu do, ke mi pagu al la ŝtelistoj nur 
dek kvin procentojn — ekkriis la mastro. 

— Vi ne havas rajton pagi. 

— Donu al ili ahnenaŭ tridek drahmojn. 

— Ne, eĉ unu utenon ne. 

— Donu al la malfeliĉuloj almenaŭ dek drah- 
mojn... 

— Im en paco, Asarhadon, kaj petu la diojn, ke 
ili redonu al vi la saĝon — respondis la 
vojaĝanto ĉiam same indiferente. 

La mastro salte leviĝis de la kusenoj, 
spiregante de 1’ kolero. 

«Jen vipero! — pensis li. — Li venis ne nur 
pro la ŝuldo... Li faros ĉi tie ankaŭ ian aferon... 
Mia koro diras al mi, ke li estas riĉa komercisto, 
eble eĉ restoraciisto, kiu kun pastroj kaj juĝistoj 
malfermos ĉi tie apud mia flanko duan 
gastejon... La fajro ĉiela antaŭe bruligu vin! La 
lepro vin manĝu!... Avarulo, trompisto, 
ŝtelisto, de kiu honesta homo nenion povas 
profiti!» 

La nobla Asarhadon ne trankviligis ankoraŭ 
sian koleron, kiam sur la strato eksonis fluto 
kaj malgranda tamburo, kaj post momento 
enkuris kvar preskaŭ nudaj dancistinoj. La 
portistoj kaj maristoj salutis ilin per krioj de 1’ 
ĝojo, eĉ la seriozaj komercistoj en la galerio 

komcncis scivole rigardi kaj fari rimarkojn pri 
ilia beleco. La dancistinoj salutis la ĉeestantojn 
per movo de 1’ manoj kaj per rideto. Unu el ili 
komencis ludi duoblan fluton, la alia akompanis 
ŝin per tamburo, kaj du pli junaj dancis ĉirkaŭ 
la korto tiamaniere, ke estis preskaŭ neniu gas- 
to ne tuŝita per iliaj muslinaj tukoj. 

La trinkantoj komencis kanti, krii kaj inviti al 
si la dancistinojn, kaj inter la popolaĉo naskiĝis 
malkonsento, kiun la gardistoj facile trankviligis, 
levinte supren siajn bastonojn. Sole iu Libiano, 
incitita per la vido de la bastono, eltiris 
tranĉilon; sed duNegroj kaptis linje la manoj, 
forprenis de li kclke da kupraj ringoj, kiel pagon 
por la manĝo, kaj elĵetis lin sur la straton. Dume 
unu dancistino restis kun la maristoj, du iris al 
komercistoj, kiuj donis al ili vinon kaj kukojn, 
kaj la plej maljuna iris ĉirkaŭ la tabloj kaj 
kolektis monon: 

— Por la templo de la dia Izido ! . . . — kriis ŝi. — 
Faru oferojn, piaj fremduloj, por la templo de 
Izido, de 1’ diino, kiuprotektas ĉiujn estaĵojn... 
Ju pli multe vi donos, des pli multe da feliĉo 
kaj benoj vi ricevos... Por la templo de la patrino 
Izido!... 

Oni ĵetis al ŝi sur la tamburon volvaĵojn de 
kupra fadeno, iafoje orajn grajnojn. Iu 
komercisto demandis, ĉu oni povas ŝin viziti? 
kaj ŝi kun rideto klinis la kapon. 

Kiam ŝi eniris en la frontan galerion, Phut, 
enigis la manon en sian ledan sakon kaj eltiris 
oran ringon, dirante: 

— Istar estas diino granda kaj bona, akceptu ĉi 
tion por ŝia templo. 

La pastrino penetre lin rigardis kaj murmur- 
etis: 

— Anael, Sahiel... 

— Amabiel, Abalidot — respondis per la sama 
tono la vojaĝanto. 

— Mi vidas, ke vi amas la patrinon Izidon — 
diris la pastrino laŭte. 


— Vi devas esti riĉa kaj estas malavara, vi do 
meritas, ke oni antaŭdiru al vi la sorton. 

Si sidiĝis apud li, manĝis kelke da daktiloj kaj 
diris, rigardante lian manon: 

— Vi venas el malproksima lando de Bretor kaj 
Hagit... Vi havis feliĉan vojaĝon... De kelke 
da tagoj vin spionas Fenicianoj — aldonis 
ŝi mallaŭte... 

Venu al mi post la subiĝo de 1’ suno en la 
domon sub la «Verda Stelo» — murmuretis ŝi. 

Sed gardu vin de 1’ ŝtelistoj , kiuj avide rigardas 
vian havon — finis ŝi, vidante, ke Asarhadon 
aŭskultas. 

— Neniu ŝtelisto estas en mia domo!... — 
eksplodis la Feniciano. — Eble nur tiuj, kiuj 
venas de la strato. 

— Ne koleru, maljunulo — diris moke la 
pastrino — ĉar tuj aperas ruĝa strio sur via kolo, 
kaj tio antaŭdiras fruan morton. 

Aŭdinte tion, Asarhadon kraĉis tri fojojn kaj 
mallaŭte diris preĝon kontraŭ malbonaj 
antaŭdiroj. Kiam li foriris malproksime en la 
galerion, la pastrino komencis koketi la 
Harrananon. Si donis al li rozon el sia bukedo, 
por la adiaŭo ĉirkaŭprenis lin kaj iris al la aliaj 
tabloj. 

La vojaĝanto faris signon al la mastro. 

— Mi volas — diris li — ke ĉi tiu virino estu 
ĉe mi. Ordonu konduki ŝin en mian ĉambron. 

Asarhadon ekrigardis liajn okulojn, brubatis 
la manojn kaj eksplodis de rido. 

— Tifono ekposedis vin, Harranano!... — 
ekkriis li. — Se io simila okazus en mia domo al 
egipta pastrino, oni elpelus min el la urbo. Ci 
tie oni povas akcepti nur fremdulinojn. 

— En tia okazo mi iros al ŝi — respondis Phut. 
— Car ŝi estas saĝa kaj pia virino kaj ŝi konsilos 
al mi en multaj okazoj. Post la subiro de 1’ suno 
vi donos al mi gvidiston, por ke mi ne perdu la 
vojon. 

— Ĉiuj malbonaj spiritoj eniris en vian animon 
— respondis la mastro. 

— Ĉu vi scias, ke ĉi tiu koniĝo kostos al vi 
ducent draĥmojn, eble tricent, ne kalkulante 
tion, kion vi devas doni al la servistinoj kaj 
templo. Por tia sumo — fine por kvincent 
drahmoj, vi povas koniĝi kun virino juna kaj 
virta, mia filino, kiu havas jam dek kvar jarojn 
kaj kiel prudenta knabino kolektas al si doton. 
Ne vagu do nokte en fremda urbo, ĉar vi falos 
en la manojn de la polico aŭ ŝtelistoj, sed profitu 
tion, kion la dioj donas al vi hejme. Ĉu vi 
volas?.... 

— Kaj ĉu via fdino veturos kun mi Harranon 
— demandis Phut. 

La mastro mire lin rigardis. Subite li ekbatis 
sian frunton, kvazaŭ diveninte sekreton, kaj 
kaptinte la vojaĝanton je la mano, tiris lin en 
niĉon. 

— Mi jam scias ĉion! — murmuretis li ekscitita. 
— Vi komercas la virinojn... Sed memoru, ke 
pro forpreno de unu Egiptanino vi perdos vian 
havon kaj iros en la minejojn. Ekster... se ni 
faros la aferon kune, ĉar ĉi tie mi konas ĉie la 
vojojn... 

— En tiu okazo vi montros al mi la vojon al la 
domo de ĉi tiu pastrino — respondis Phut. — 
Memoru, ke post la subiro de 1’ suno mi 
bezonas gvidiston, kaj morgaŭmiajn sakojnkaj 
kestojn, ĉar aliel mi plendos al la juĝejo. 

Dirinte ĉi tion, Phut forlasis la restoracion 
kaj iris supren en sian ĉambron. 

Rabia de kolero Asarhadon proksimiĝis al la 
tableto, ĉe kiu trinkis feniciaj komercistoj kaj 
vokis flanken unu el ili, Kuson. 

— Bonajn gastojn vi donas al mi por gardi!... 
— diris la mastro, ne povante haltigi la tremon 
de V voĉo. — Ĉi tiu Phut preskaŭ nenion 
manĝas, ordonas al mi reaĉeti de la ŝtelistoj la 
pakaĵojn, kiujn oni ŝtelis de li, kaj nun kvazaŭ 
por moki mian domon li preprariĝas por viziti 


egiptan dancistinon, anstataŭ fari donacojn al 
miaj virinoj. 

— Kio miriga? — respondis Kus ridante. — 
Fenicianinojn li havas en Sidono, kaj ĉi tie li 
preferas egiptajn knabinojn. Malsaĝa estas tiu, 
kiu en Kipro ne gastumas kipran vinon, sed 
trinkas tiran bieron. 

— Kaj mi, mi diras al vi, ke li estas danĝera 
homo... — interrompis la mastro — li ŝajnigas 
simplan homon, kvankam li havas mienon de 
pastro. 

— Vi Asarhadon havas aspekton de ĉefe- 
piskopo, kaj estas nur drinkejestro! La benko 
ne ĉesas esti benko, kvankam ĝi havas sur si 
leonan felon. 

— Sedpor kio li vizitaspastrinojn?... Miĵurus, 
ke tio estas mzo, kaj ke la ĥeta malĝentilulo 
anstataŭ al festeno kun virinoj iros al kunveno 
de konspirantoj. 

— La kolero kaj avideco nebuligis vian saĝon 
— respondis serioze Kus. — Vi estas kiel homo, 
kiu, serĉante kukurbon sur figarbo, ne vidas la 
figon. Por ĉiu komercisto estas klare, ke Phut 
dezirante repreni kvin talentojn de pastro, 
devas akiri favoron de ĉiuj, kiuj moviĝas ĉirkaŭ 
la sanktejoj. Sed vi komprenas nenion. 

— Ĉar la koro diras al mi, ke tio estas asiria 
sendito, embuskanta kontraŭ lia sankteco. 

Kus rigardis la mastron kun malestimo. 

— Do spionu lin, observu ĉiun lian paŝon. Kaj 
se vi malkovros ion, eble ia parto de lia havo 
transiros al vi. 

— Oh, nun vi diras saĝan vorton! — ekkriis la 
mastro. — Ĉi tiu rato im al la pastrinoj, kaj de 
ili en lokon de mi nekonatan. Sed mi sendos 
post li miajn pupilojn, de kiuj nenio sin kaŝos! 

